rejauldu/bengali-wikipedia huggingface dataset:
নলিনীকিশোর গুহ   (১৮৯২ —,২৯ সেপ্টেম্বর ১৯৮৯) ছিলেন খ্যাতনামা সাংবাদিক ও স্বাধীনতা সংগ্রামী। তিনি দীর্ঘদিন আনন্দবাজার পত্রিকার সহকারী সম্পাদক থেকে ১৯৫৪ খ্রিস্টাব্দের কয়েকমাস সম্পাদকের দায়িত্ব পালন করেন।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৪৯,  জন্ম ও প্রারম্ভিক জীবন নলিনীকিশোর গুহের জন্ম  ব্রিটিশ ভারতের অধুনা বাংলাদেশের তৎকালীন ঢাকা জেলার বজ্রযেগিনী গ্রামে। পিতা রাজকিশোর গুহ। গ্রামের স্কুলে পড়ার সময়ই তিনি পুলিনবিহারী দাসের সংস্পর্শে এসে স্বদেশ চেতনায় উদ্বুদ্ধ হন এবং ঢাকা অনুশীলন সমিতির সঙ্গে যুক্ত হন। ইতোমধ্যে তিনি তার মায়ের কাছ থেকেও দেশসেবার প্রেরণা পান। ১৯০৭ খ্রিস্টাব্দে জাতীয় বিদ্যালয় হতে ম্যাট্রিক পাশের পর অনুশীলন সমিতির নির্দেশে তিনি চিকিৎসাবিদ্যা অধ্যয়ন করেন এবং এল এম এস পরীক্ষায় উত্তীর্ণ হন। স্বাধীনতা আন্দোলনে ভূমিকা- অনুশীলন সমিতিতে তার প্রধান কাজ ছিল ছাত্র ও যুবকদের দেশাত্মবোধে জাগিয়ে তোলা। তিনি সেই কাজ সুষ্ঠুভাবে করতে শঙ্খ এবং স্বাধীন ভারত পত্রিকার সঙ্গে যুক্ত হন। এদিকে ১৯১০ খ্রিস্টাব্দের জুলাই মাসে ঢাকা ষড়যন্ত্র মামলায় তাকে পনেরো মাস বিচারাধীন বন্দি করে রাখা হয়। আবার ১৯১৪ খ্রিস্টাব্দের অন্য আর একটি মামলায় তাকে এক বছর সশ্রম কারাদণ্ড ভোগ করতে হয়। মুক্তিলাভের পরও নিবর্তনমূলক আইনের তিন ধারায় তাকে আটক রাখা হয় এবং শেষে ১৯২০ খ্রিস্টাব্দে মুক্তি লাভ করেন।  সাংবাদিকতা ও লেখালেখির দুনিয়ায়- বন্দিদশা হতে মুক্তি লাভের পর নলিনীকিশোর অনুশীলন সমিতির সাংগঠনিক কাজকর্ম ছেড়ে দিয়েও স্বদেশ চেতনা নিয়েই লেখালেখির জগতে প্রবেশ করেন। 'সোনার বাংলা' ও 'বাংলার বাণী'র সম্পাদক হিসাবে পরিচিতি লাভ করেন। তিনি ১৯০৫ খ্রিস্টাব্দ থেকে ১৯৩০ খ্রিস্টাব্দ পর্যন্ত সময়ের সশস্ত্র বিপ্লবীদের বৈপ্লবিক কার্যকলাপ ও বিদ্রোহের যাবতীয় বিষয় অত্যন্ত নিষ্ঠার সঙ্গে উপস্থাপন করেন বাংলার বিপ্পববাদ গ্রন্থে। ভারতে ব্রিটিশ বিরোধী আন্দোলনের এই বইটি সে সময়ে অত্যন্ত সাড়া জাগিয়ছিল, ফলে ব্রিটিশ শাসক বাজেয়াপ্ত করে। গ্রন্থটির প্রথম সংস্করণ ১৯২৩ খ্রিস্টাব্দে (১৩৩০ বঙ্গাব্দে) প্রকাশিত হয়। নলিনীকিশোর দীর্ঘকাল আনন্দবাজার পত্রিকার সহকারী সম্পাদক পদে ছিলেন। ১৯৫৪ খ্রিস্টাব্দের কিছু সময়ে (২৫ জুন ১৯৫৪ - ৩ অক্টোবর ১৯৫৪) সম্পাদকের দায়িত্ব পালন করেন। এছাড়াও, 'দৈনিক স্বরাজ', 'দৈনিক হিন্দুস্থান', ও 'জনসেবক' পত্রিকার সঙ্গেও যোগ ছিল।   গ্রন্থ  তার রচিত গ্রন্থসমূহ হল-   বাংলার বিপ্পববাদ   তরুণ বাংলা  পথ ও পাথেয়  বিপ্লবের পথে  কাশ্মীর পরিক্রমা  কত অজানা মানুষ  ভারতের দাবী ইত্যাদি।   নলিনীকিশোর গুহ ১৯৬০ খ্রিস্টাব্দে দক্ষিণ কলকাতায় প্রতিষ্ঠিত স্বাধীন ভারতে বৃদ্ধ ও নিরুপায় বিপ্লবীদের আশ্রয়কেন্দ্র- অনুশীলন ভবন প্রতিষ্ঠাতাদের অন্যতম ছিলেন।  জীবনাবসান নলিনীকিশোর গুহ ১৯৭৭ খ্রিস্টাব্দের ২৯ সেপ্টেম্বর কলকাতায় প্রয়াত হন।  তথ্যসূত্র  বিষয়শ্রেণী:১৮৯২-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:ঢাকার ব্যক্তি বিষয়শ্রেণী:অনুশীলন সমিতি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:বাঙালি লেখক বিষয়শ্রেণী:বাঙালি সম্পাদক
ইসলামিক সলিডারিটি গেমস ২০২১-এ হ্যান্ডবল প্রতিযোগিতা ২০২২ সালের ৭ আগস্ট থেকে ১৪ আগস্ট তুরস্কের কোনিয়া শহরের সেলজুকলু মিউনিসিপ্যালিটি ইন্টারন্যাশনাল স্পোর্টস হলে অনুষ্ঠিত হয়।  এ প্রতিযোগিতায় পুরুষদের ইভেন্ট ৬টি এবং মহিলাদের ইভেন্টে ৮টি দল দুইটি করে গ্রুপে বিভক্ত হয়ে প্রতিদ্বন্দ্বিতা করে। প্রতি গ্রুপ থেকে দুটি করে দল সেমিফাইনালে উত্তীর্ণ হয়। ১৪ আগস্ট উভয় ইভেন্টর ফাইনাল অনুষ্ঠিত হয়। এতে পুরুষদের ইভেন্ট কাতার এবং মহিলাদের ইভেন্টে তুরস্ক স্বর্ণপদক জয় করে।   পদক তালিকা    পুরুষদের প্রতিযোগিতা   প্রিলিমিনারি পর্ব  এখানে উল্লিখিত সময়গুলো স্থানীয় সময় (ইউটিসি+৩) নির্দেশ করে।   গ্রুপ এ    গ্রুপ বি    নকআউট পর্ব    সেমিফাইনাল    ব্রোঞ্জ পদক ম্যাচ    ফাইনাল    মহিলাদের প্রতিযোগিতা   প্রিলিমিনারি পর্ব   গ্রুপ এ    গ্রুপ বি    নকআউট পর্ব    সেমিফাইনাল    সপ্তম স্থান নির্ধারণী খেলা    পঞ্চম স্থান নির্ধারণী খেলা    ব্রোঞ্জ পদক ম্যাচ    স্বর্ণপদক ম্যাচ    তথ্যসূত্র    টীকা    বহিঃসংযোগ   ইসলামিক সলিডারিটি গেমস ২০২১-এর অফিসিয়াল ওয়েবসাইট   হ্যান্ডবল বিষয়শ্রেণী:ইসলামিক সলিডারিটি গেমসে হ্যান্ডবল বিষয়শ্রেণী:২০২২-এ হ্যান্ডবল বিষয়শ্রেণী:তুরস্কে আয়োজিত আন্তর্জাতিক হ্যান্ডবল প্রতিযোগিতা
শিকরেঠুঁটি সাগর কাছিম বা বাজঠোঁটি সামুদ্রিক কাছিম () (দ্বিপদ নাম: Eretmochelys imbricata) হচ্ছে একটি সাগর কাছিম।এই প্রজাতির কাছিম মধ্য আটলান্টিক এবং ইন্দো-প্রশান্ত, মহাসাগর এলাকা জাপান থেকে অস্ট্রেলিয়া এবং ব্রিটিশ দ্বীপপুঞ্জ থেকে ব্রাজিল পর্যন্ত বিস্তৃত।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৮০-৮১।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪২।  সংরক্ষণ ১৯৮২ সালে, সংকটাপন্ন প্রজাতিসমূহের প্রথম আইইউসিএন লাল তালিকায় শিকরেঠুঁটি সাগর কাছিমকে বিপন্ন প্রজাতি হিসেবে অন্তর্ভুক্ত করা হয়। বিভিন্ন পুনঃমূল্যায়নের মধ্য দিয়ে এই বিপন্ন অবস্থান বলবত থাকে ১৯৮৬, ১৯৮৮, ১৯৯০, ১৯৯৪ সাল পর্যন্ত; যতদিন না ১৯৯৬ সালে এদেরকে মহাবিপন্ন অবস্থানে মূল্যায়িত করা হয়।  চিত্রশালা  তথ্যসূত্র  পাঠ  বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:ভারতের কচ্ছপ বিষয়শ্রেণী:পাকিস্তানের সরীসৃপ বিষয়শ্রেণী:১৭৬৬-এ বর্ণিত সরীসৃপ বিষয়শ্রেণী:বিলুপ্তপ্রায় প্রাণী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
গোরখপুর জংশন রেলওয়ে স্টেশন (স্টেশন কোড: GKP ) ভারতের উত্তর প্রদেশ রাজ্যের গোরখপুর শহরে অবস্থিত। হুবলি জংশন রেলওয়ে স্টেশনের পরে এটি বিশ্বের দ্বিতীয় দীর্ঘতম রেলওয়ে প্ল্যাটফর্ম রয়েছে। এটি ভারতীয় রেলওয়ের  উত্তর পূর্ব রেলওয়ের সদর দপ্তর হিসেবে কাজ করে। স্টেশনটি ক্লাস এ-১ রেলওয়ে স্টেশন সুবিধা প্রদান করে।  গোরখপুর জংশন রেলওয়ে স্টেশন হল উত্তর প্রদেশ রাজ্যের একটি প্রধান রেলওয়ে স্টেশন, বিশেষ করে পূর্বাঞ্চল অঞ্চলে (পূর্ব উত্তর প্রদেশ) এবং এটি পূর্ব উত্তর প্রদেশকে বিহার, নেপাল এবং উত্তর ভারতকে বিহারের সাথে সংযুক্ত করে।   ইতিহাস   alt=A broad gauge class WDM-1 locomotive with an evening train at Gorakhpur Junction in December 1993|বাম|থাম্ব|১৯৯৩ সালের ডিসেম্বরে গোরখপুর জংশনে একটি সান্ধ্যকালীন ট্রেন সহ একটি ব্রডগেজ ক্লাস WDM-1 লোকোমোটিভ থাম্ব|মিটার গেজ ক্লাস YG 2-8-2 নং ৪২৮৮, ১৯৫৬ সালে নিপ্পন দ্বারা নির্মিত, একটি সন্ধ্যার ট্রেনে গোরখপুর থেকে ছেড়ে যায়। এই লোকোমোটিভগুলি সাধারণত ধোঁয়া ডিফ্লেক্টর বহন করে  মিটার-গেজ গোন্ডা লুপ, গোরখপুর এবং গোন্ডার মধ্যে চলমান, ১৮৬৬ এবং ১৯০৫ সালের মধ্যে বঙ্গ ও উত্তর পশ্চিম রেলওয়ে দ্বারা নির্মিত হয়েছিল।  কাপ্তানগঞ্জ – সিওয়ান মিটার-গেজ লাইন ১৯১৩ সালে খোলা হয়েছিল।  মিটারগেজ নওতানওয়া শাখা লাইন ১৯২৫ সালে খোলা হয়েছিল।     ব্রডগেজ  এ রূপান্তর গোরখপুর-সিওয়ান সেকেশন ১৯৮১ সালে শুরু হয়েছিল।  গোরখপুর-পানিয়াহওয়া অংশটি ১৯৯১ সালে রূপান্তরিত হয়েছিল। গোরখপুর-গোন্ডা লুপটি ১৯৮৫ সালের দিকে রূপান্তরিত হয়েছিল, এবং নওতানওয়া শাখা লাইন প্রায় একই সময়ে। কাপ্তানগঞ্জ-সিওয়ান লাইনটি ২০১১ সালের দিকে রূপান্তরিত হয়েছিল।   বিশ্বের দীর্ঘতম প্ল্যাটফর্ম   2009 সালে গোরখপুর রেলওয়ে স্টেশনের পুনর্নির্মাণ চালু করা হয়েছিল। নির্ধারিত সময়ের মধ্যেই যুদ্ধাভিযানে পুনঃনির্মাণের কাজ শেষ হয়েছে। 6 অক্টোবর 2013-এ পুনর্নির্মাণ করা ইয়ার্ডের উদ্বোধনের সাথে, গোরখপুরে  পরিমাপের একটি প্ল্যাটফর্ম রয়েছে র‌্যাম্প সহ এবং  এটি ছাড়া। এটি বিশ্বের দ্বিতীয় দীর্ঘতম রেলওয়ে প্লাটফর্ম।   যাত্রী চলাচল   গোরখপুর ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি। এটি প্রতিদিন ১৯০ টিরও বেশি ট্রেন পরিচালনা করে। কিছু বিশেষ অনুষ্ঠানে ট্রেনের সংখ্যা ৪৭৩ পর্যন্ত বৃদ্ধি পায়। উত্তরপ্রদেশের অন্যান্য রেলওয়ে স্টেশনগুলির মধ্যে কয়েকটি হল কানপুর সেন্ট্রাল, বারাণসী জংশন, মথুরা জংশন এবং মুঘলসরাই ।   তথ্যসূত্র    বহিঃ সংযোগ    গোরখপুর রেলওয়ে স্টেশন  বিষয়শ্রেণী:উত্তরপ্রদেশের জংশন রেলওয়ে স্টেশন বিষয়শ্রেণী:১৯৩০-এ চালু রেলওয়ে স্টেশন
thumb|270px|রানীগঞ্জ গার্লস কলেজের প্রধান ভবন।  রানীগঞ্জ গার্লস কলেজ ১৯৮০ সালে প্রতিষ্ঠিত মহিলা শিক্ষার্থীদের জন্য একটি কলেজ। এটি পশ্চিম বর্ধমান জেলার আসানসোল মহকুমার রানীগঞ্জ উন্নয়ন ব্লকের সিয়ারশোল রাজবাড়ির নিকট অবস্থিত। এই কলেজটিতে বিজ্ঞান, কলা এবং বাণিজ্যের স্নাতক কোর্স পড়ানো হয়। এই কলেজটি আসানসোলের কাজী নজরুল বিশ্ববিদ্যালয় দ্বারা অনুমোদিত। কলেজটি বিশ্ববিদ্যালয় মঞ্জ‌ুরি কমিশন (ইউজিসি) কর্তৃক ইউজিসি আইন ১৯৫৬-এর ২এফ এবং ১২ বি বিভাগের অধীনে স্বীকৃত।Colleges in WestBengal, University Grants Commission   বিভাগ   বিজ্ঞান   রসায়ন  পদার্থবিদ্যা  অঙ্ক  উদ্ভিদবিদ্যা  জীববিদ্যা  অণুজীববিদ্যা  ভূগোল  অর্থনীতি  পুষ্টিবিজ্ঞান   কলা    বাংলা  ইংরেজি  সংস্কৃত  হিন্দি  উর্দু (স্নাতকোত্তর বিভাগ)  সাঁওতালি  শারীরিক শিক্ষা  ইতিহাস  রাষ্ট্রবিজ্ঞান  দর্শন  মনোবিজ্ঞান  সমাজবিজ্ঞান   বাণিজ্য   হিসাববিজ্ঞান  অর্থ  কর   পরিবেশন শিল্পকলা   ক্লাসিকাল ভোকাল  নজরুলগীতি   স্বীকৃতি  জাতীয় মূল্যায়ন ও প্রত্যয়ন পরিষদ (ন্যাক) থেকে রানীগঞ্জ গার্লস কলেজ বি+ বিভাগের প্রতিষ্ঠান হিসাবে অনুমোদন লাভ করেছে। ২০১৬ সালের সেপ্টেম্বর মাসে ন্যাক (NAAC) মূল্যায়ন এবং অনুমোদনের প্রথম পর্যায়টি সম্পন্ন করে।   তথ্যসূত্র   বিষয়শ্রেণী:পশ্চিম বর্ধমান জেলার বিশ্ববিদ্যালয় ও কলেজ বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ বিষয়শ্রেণী:কাজী নজরুল বিশ্ববিদ্যালয়ের অধিভুক্ত কলেজ বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮০-এ পশ্চিমবঙ্গে প্রতিষ্ঠিত
মাওলানা মুহাম্মদ ইসমাইল রেহান হলেন একজন পাকিস্তানি আলেম, লেখক,  শিক্ষক ও ইতিহাসবিদ। তিনি ১৯৭১ সালে পাকিস্তানের করাচিতে জন্মগ্রহণ করেন। তার পূর্বপুরুষরা পশ্চিমবঙ্গ থেকে পাকিস্তানে হিজরত করেছিলেন। ইসমাইল দারুল উলুম করাচি, করাচি বিশ্ববিদ্যালয় ও করাচির উর্দু বিশ্ববিদ্যালয়ে পড়ালেখা করেছেন। তিনি করাচির জামিয়াতুর রশিদে ইসলামি ইতিহাস ও বৌদ্ধিক বিজয়ের মতো বিষয়ের শিক্ষকতা করেছেন। তিনি দৈনিক ইসলাম ও সাপ্তাহিক জারব মোমিনেও নিয়মিত কলাম লেখেন। ইসলামের ইতিহাসে তার একাধিক গবেষণামূলক গ্রন্থ প্রকাশিত হয়েছে।    জন্ম ও শিক্ষা  তাঁর আসল নাম মুহাম্মদ ইসমাইল। তিনি সাধারণত ‘ইসমাইল রেহান’ নামে লেখালেখি করেন। করাচির পুরানা গোলিমা এলাকায় তিনি জন্মগ্রহণ করেছেন এবং সেখানেই লালিত পালিত হয়েছেন। তিনি মায়ের কাছেই প্রাথমিক শিক্ষা অর্জন করেন। এর পাশাপাশি স্থানীয় বিদ্যালয় থেকে প্রাথমিক শিক্ষা সমাপ্ত করেন। এরপর ১৯৮৬ সালে তিনি বিজ্ঞান বিভাগে মাধ্যমিক সনদ অর্জন করেন এবং পরবর্তীতে উচ্চতর ইসলামি শিক্ষা অর্জনের লক্ষ্যে তিনি দারুল উলুম করাচিতে ভর্তি হন। তবে সেখানে তিনি দাওরায়ে হাদিস সমাপ্ত করতে পারেননি। পরে ১৯৯৫ সালে বাহাদুরাবাদের মা’হাদুল খলীল আল ইসলামী মাদরাসা থেকে তিনি দাওরা হাদিস সমাপ্ত করেন। ২০০৬ সালে তিনি করাচি বিশ্ববিদ্যালয় থেকে রাষ্ট্রবিজ্ঞানে বি.এ (সম্মান) এবং ২০১০ সালে করাচির উর্দু বিশ্ববিদ্যালয় থেকে স্নাতক ডিগ্রি অর্জন করেন। তিনি মাওলানা আবদুর রশীদ নোমানীর শিষ্যত্বও অর্জন করেছেন। এছাড়াও তিনি একজন কুরআনের হাফেজ।    কর্মজীবন  শিক্ষা জীবন সমাপ্ত হওয়ার পর থেকে দীর্ঘ দুই দশক ধরে তিনি শিক্ষকতা করে আসছেন। তিনি মূলত যরবে মুমিন ও ‘রোজনামা ইসলাম’ নামক পত্রিকায় কলাম লিখে লেখক হিসেবে প্রসিদ্ধ হয়েছেন। এছাড়া ২০০৬ সাল থেকে ২০০৯ পর্যন্ত তিনি মাসিক সুলূক ও ইহসান নামক একটি পত্রিকার নির্বাহী সম্পাদক ছিলেন। এর বাইরে তিনি শিশুদের জন্য প্রকাশিত পত্রিকা ‘বাচ্চোঁ কা ইসলাম’ এনং নারীদের নিয়ে প্রকাশিত ‘খাওয়াতিন কা ইসলামের সম্পাদনার কাজেও যুক্ত ছিলেন।    রচনাবলী  ইসলামের ইতিহাসসহ একাধিক বিষয়ে তিনি দশোর্ধ গ্রন্থ রচনা করেছেন এবং বাংলাদেশে তাঁর অধিকাংশ গ্রন্থই বাংলায় অনূদিত হয়ে প্রকাশিত হয়েছে:      মুসলিম উম্মাহর ইতিহাস (১-১৭ খণ্ড)  ইসলামের ইতিহাস (নবিযুগ হতে বর্তমান) ১-৩ খণ্ড  সিরাতুন নবী  আফগানিস্তানের ইতিহাস (৩ খণ্ডে একত্রে)  ইতিহাসের ধূসরখাতা  বিশ্বাসঘাতকদের ইতিহাস  চিন্তাযুদ্ধ  খাওয়ারিজম সাম্রাজ্যের ইতিহাস (১ম ও ২য় খণ্ড)  সুলতান জালালুদ্দিন খাওয়ারিজমশাহ  হারিয়ে যাওয়া পদরেখা   আরো দেখুন    মুফতি তকি উসমানী   রাফি উসমানী  মুফতি তারিক মাসুদ   মাওলানা ফজলুর রহমান   তথ্যসূত্র  বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম করাচির প্রাক্তন শিক্ষার্থী বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
ইরাক-বেলারুশ সম্পর্ক, ইরাক ও বেলারুশ এর মধ্যকার দ্বিপাক্ষিক সম্পর্ককে নির্দেশ করে। ইরাকের রাজধানী বাগদাদ-এ বেলারুশের কোন দূতাবাস নেই। তবে আরবিল শহরে দেশটির একটি কনস্যুলেট রয়েছে। বেলারুশের রাজধানী মিন্‌স্ক এ ইরাকের একটি দূতাবাস রয়েছে। বেলারুশে নিযুক্ত ইরাকের সর্বশেষ রাষ্ট্রদূত ছিলেন হায়দার হাদী। তিনি ২০১০ সালের জুলাই থেকে ২০১৫ সালে নভেম্বর পর্যন্ত দায়িত্ব পালন করেন। তার মেয়াদ শেষ হওয়ার পর, এখন পর্যন্ত ইরাকি সরকার সেই পদে আর কাউকে নিয়োগ দেয় নি। ফলে বেলারুশে অবস্থিত ইরাকি দূতাবাসে বর্তমানে কোন রাষ্ট্রদূত নেই।Embassy of Iraq in Minsk, Belarus . Embassypages.com. সংগৃহীত ১৫ মে ২০১৫. উভয় দেশই জোট নিরপেক্ষ আন্দোলন (ন্যাম) এর সদস্য।রাঙ্গামাটি কমিউনিস্ট পার্টি   সাদ্দামের ইরাক এবং বেলারুশ  বেলারুশের রাষ্ট্রপতি, অ্যালেকজান্ডার লুকাশেনকো, সাদ্দাম হোসেন এর একজন শক্ত সমর্থক ছিলেন। অভিযোগ পাওয়া যায় যে, সেসময় বেলারুশ এবং ইরাক এর মধ্যে সামরিক সমন্বয় ছিল। ইরাক যুদ্ধ এর পর, মিন্‌স্কে অবস্থিত ইরাকি দূতাবাস বন্ধ হয়ে যায়।Belarus talks with Neighbours and the EU, Ties with Iraq . Belarus Digest. Igar Gubarevich. প্রকাশিত ৩ সেপ্টেম্বর ২০১৪ ও সংগৃহীত ১৬ মে ২০১৫ তবে পরবর্তীতে ২০১০ সালে এই দূতাবাস আবার চালু হয়।   ২০০৩ পরবর্তী সম্পর্ক  ইরাক যুদ্ধের সময় দুই দেশের কূটনৈতিক সম্পর্ক বিচ্ছিন্ন হয়ে গিয়েছিল। পরবর্তীতে, ২০১০ সালে ইরাকের নতুন সরকার এর সাথে বেলারুশের কূটনৈতিক সম্পর্ক পুনঃস্থাপিত হয়। ২০১৩ সালের অক্টোবর মাসে ইরাকের বাণিজ্য মন্ত্রী বেলারুশ সফরে যান। সেখানে তিনি বেলারুশের পররাষ্ট্র প্রতিমন্ত্রী ভ্যালেন্টিন রাইবাকোভের সাথে বৈঠক করেন। তারা দুজন ইরাকে বেলারুশের বিভিন্ন কোম্পানির বিনিয়োগ বাড়ানোর উপর আলোচনা করেন। এর পাশাপাশি তারা এই দুই দেশের মধ্যকার সম্পর্ক উন্নয়নের ব্যাপারেও বিস্তারিত আলোচনা করেন।Iraq, Belarus discuss mutual commercial relations ইরাকি নিউজ; ইব্রাহিম খলিল; প্রকাশিত ৩০ অক্টোবর ২০১৩ ও সংগৃহীত ১৬ মে ২০১৫. ২০১৪ সালের আগস্ট মাসের শেষ দিকে বেলারুশের পররাষ্ট্রমন্ত্রী ভ্লাদিমির মাকেই, ইরাকে একটি রাষ্ট্রীয় সফরে যান। তিনি ইরাকের ঊর্ধ্বতন কর্মকর্তা ও ব্যক্তিদের সাথে বৈঠক করেন। বৈঠকে তারা দুই দেশের মধ্যকার অর্থনৈতিক সম্পর্কের বিস্তৃতি নিয়ে আলোচনা করেন। এর পাশাপাশি দুই দেশের মধ্যকার বাণিজ্যিক সম্পর্ক আরও শক্তিশালী এবং বিনিয়োগ বৃদ্ধির ব্যাপারেও তাদের মধ্যে আলোচনা হয়। ইরাকের পক্ষ থেকে বেলারুশের এই পদক্ষেপকে, তাদের উগ্রবাদের বিপক্ষে লড়াইয়ের প্রতি সমর্থন হিসেবে বিবেচনা করা হয়।  ২০১৫ সালের এপ্রিল মাসে মিনস্কে, বেলারুশের রাষ্ট্রপতি লুকাশেনকো এবং ইরাকের পররাষ্ট্র মন্ত্রী এক বৈঠকে মিলিত হন। তারা বাণিজ্যের বিস্তৃতি, সামরিক সমন্বয় এবং অর্থনৈতিক সম্পর্কের উন্নয়নের বিষয়ে আলোচনা করেন। সেখানে, ইরাকের পররাষ্ট্র মন্ত্রী জানান, ইরাক বেলারুশের কাছ থেকে বিমান কিনতে আগ্রহী। বৈঠকের শেষে লুকাশেনকো বলেন, একটি স্থিতিশীল ইরাক গঠনে তিনি আগ্রহী।Belarus offers to sell weapons to Iraq . প্রেস টিভি; প্রকাশিত ৯ এপ্রিল ২০১৫ ও সংগৃহীত ১৬ মে ২০১৫Belarus eager to enhance trade, economic, military cooperation with Iraq  প্রকাশিত ৯ এপ্রিল ২০১৫ ও সংগৃহীত ১৬ মে ২০১৫   তথ্যসূত্র     বিষয়শ্রেণী:বেলারুশের দ্বিপাক্ষিক সম্পর্ক বিষয়শ্রেণী:ইরাকের দ্বিপাক্ষিক সম্পর্ক
২০৫ লাইভ মার্কিন পেশাদার কুস্তি সংস্থা ওয়ার্ল্ড রেসলিং এন্টারটেইনমেন্টের (ডাব্লিউডাব্লিউই) একটি ব্র্যান্ড ছিল, যা ২০১৬ সালের ২৯শে নভেম্বর তারিখে র-এর উপ-বিভাগ হিসেবে প্রতিষ্ঠিত হয়েছিল এবং ২০২২ সালের ১৫ই ফেব্রুয়ারি তারিখে বিলুপ্ত হয়েছে। ব্র্যান্ড হলো ডাব্লিউডাব্লিউইর কুস্তিগিরদের বিভক্তকারী বিভাগ, যেখানে ব্র্যান্ড এক্সটেনশন কার্যকর হলে কুস্তিগিরগণ সাপ্তাহিক ভিত্তিতে কুস্তি করার জন্য নিযুক্ত করা হন। এনএক্সটিতে নিযুক্ত কুস্তিগিরগণ প্রাথমিকভাবে ব্র্যান্ডের সাপ্তাহিক টেলিভিশন প্রোগ্রাম, ২০৫ লাইভে কুস্তি লড়ে থাকতো। ২০১৯ সালের অক্টোবর হতে ২০২২ সালের ফেব্রুয়ারি পর্যন্ত, ব্র্যান্ডটি ডাব্লিউডাব্লিউইর উন্নয়নমূলক অঞ্চল, এনএক্সটির একটি উপ-বিভাগ হিসেবে কাজ করেছিল, যার ফলে ২০৫ লাইভের কুস্তিগিরগণ এনএক্সটির সাপ্তাহিক এনএক্সটিতে কুস্তি লড়তে পারতো।  ২০৫ লাইভ মূলত পুরুষ কুস্তিগিরদের কেন্দ্র করে ছিল যাদের ওজন ২০৫ পাউন্ড বা তার কম; যাদের ডাব্লিউডাব্লিউই কর্তৃক ক্রুজারওয়েট হিসেবে অভিহিত করা হতো। ক্রুজারওয়েট বিভাগটি ২০১৬ সালে ডাব্লিউডাব্লিউই দ্বারা পুনরুজ্জীবিত হয়েছিল, যা মূলত প্রচারের মূল ব্র্যান্ড র-এর সাথে সংযুক্ত ছিল। ২০৫ লাইভ ২০১৮ সালের এপ্রিল মাসে স্বতন্ত্র ব্র্যান্ড হিসেবে প্রতিষ্ঠিত হওয়ার পূর্ব পর্যন্ত ২০৫ লাইভ র-এর ক্রুজারওয়েট কুস্তিগিরদের জন্য পরিপূরক অনুষ্ঠান হিসেবে কাজ করেছিল। ২০৫ লাইভ তারপরে ২০১৯ সালের অক্টোবর মাসে এনএক্সটির অধীনে একীভূত হয়েছিল। একীকরণের পরে, ২০৫ লাইভের অনুষ্ঠানে নারীদের ম্যাচের পাশাপাশি মাঝে মাঝে এনএক্সটি এবং এনএক্সটি ইউকে থেকে কিছু নন-ক্রুজারওয়েট কুস্তিগিরদের নিয়ে ম্যাচ আয়োজন করা হতো। ২০২২ সালের ফেব্রুয়ারি মাসে ২০৫ লাইভ অনুষ্ঠানটি এনএক্সটি লেভেল আপ দিয়ে প্রতিস্থাপিত হয়েছে, যার মাধ্যমে ২০৫ লাইভ ব্র্যান্ডের সমাপ্তি হয়েছে।  তথ্যসূত্র  বহিঃসংযোগ      বিষয়শ্রেণী:ডাব্লিউডাব্লিউই ২০৫ লাইভ বিষয়শ্রেণী:ডাব্লিউডাব্লিউইর ব্র্যান্ড বিষয়শ্রেণী:২০১৬-এ মার্কিন যুক্তরাষ্ট্রে প্রতিষ্ঠিত
শ্যু শিন (; জন্ম ৮ই জানুয়ারি, ১৯৯০) একজন চীনা পেশাদার টেবিল টেনিস খেলোয়াড়। ২০২১ সালের মার্চ মাসের তথ্য অনুযায়ী তিনি বিশ্বের ২য় সেরা খেলোয়াড় ছিলেন। এর আগে ২০১৩ সালের জানুয়ারি মাসে তিনি বিশ্বের ১ নম্বর খেলোয়াড়ের মর্যাদাক্রম অর্জন করেছিলেন। তিনি ২০১৪ সালের মার্চ থেকে ২০১৫ সালের ফেব্রুয়ারি টানা এক বছর বিশ্বের ১ নম্বর খেলোয়াড় ছিলেন। ২০২০ সাল শেষে তিনি পেশাদারী খেলোয়াড় জীবনে সব মিলিয়ে প্রায় ১৬ মাস বিশ্বের ১ নম্বর খেলোয়াড় ছিলেন।  শ্যু শিন টেবিল টেনিসের বার্ষিক বিশ্ব সফরগুলিতে এ পর্যন্ত ১৭টি একক শিরোপা জয় করেছেন। তিনি ২০১৩ ও ২০১৪ সালে পরপর দুই বছর বর্ষ সমাপনী শিরোপা জেতেন। এছাড়া তিনি ৩ বার পুরুষ দ্বৈত শ্রেণীতে, ২ বার মিশ্র দ্বৈত শ্রেণীতে ও ৫ বার দলগত প্রতিযোগিতা বিশ্ব শিরোপা জয় করেছেন। মা লুং ও চাং চিখো-র সাথে একত্রে তিনি ব্রাজিলের রিউ দি জানেইরুতে অনুষ্ঠিত ২০১৬ সালের গ্রীষ্মকালীন অলিম্পিক ক্রীড়া প্রতিযোগিতায় টেবিল টেনিসের দলগত স্বর্ণ পদকটি বিজয় করেন।  তথ্যসূত্র  বিষয়শ্রেণী:চীনা পুরুষ টেবিল টেনিস খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০২০ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০১১ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:২০০৯ গ্রীষ্মকালীন ইউনিভার্সিয়াডের পদক বিজয়ী
ডান্ডি ইউনাইটেড ফুটবল ক্লাব (সাধারণত ডান্ডি ইউনাইটেড এফসি নামে পরিচিত) হচ্ছে ডান্ডি ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯০৯ সালের ২৪শে মে তারিখে প্রতিষ্ঠিত হয়েছে। ডান্ডি ইউনাইটেড এফসি তাদের সকল হোম ম্যাচ ডান্ডির ট্যানাডাইস পার্কে খেলে থাকে; যার ধারণক্ষমতা হচ্ছে ১৪,২২৩। বর্তমানে এই ক্লাবের ম্যানেজারের দায়িত্ব পালন করছেন রবি নিলসন এবং সভাপতির দায়িত্ব পালন করছেন মার্ক ওগ্রেন। স্কটিশ রক্ষণভাগের খেলোয়াড় মার্ক রেনল্ডস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ডান্ডি ইউনাইটেড এফসি এপর্যন্ত ৯টি শিরোপা জয়লাভ করেছে; যার মধ্যে ১টি স্কটিশ লীগ, ৩টি স্কটিশ চ্যাম্পিয়নশিপ, ২টি স্কটিশ কাপ, ২টি স্কটিশ লীগ কাপ এবং ১টি স্কটিশ চ্যালেঞ্জ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, ডান্ডি ইউনাইটেড এফসির সবচেয়ে বড় সাফল্য হচ্ছে ১৯৮৬–৮৭ উয়েফা কাপের ফাইনালে পৌঁছানো, যেখানে তারা ইয়েতিবরিয়ের কাছে ২–১ গোলের ব্যবধানে পরাজিত হয়েছিল।  অর্জন লীগ  স্কটিশ লীগ, ১ম স্তর:  চ্যাম্পিয়ন: ১৯৮২–৮৩  স্কটিশ লীগ, ২য় স্তর: চ্যাম্পিয়ন: ১৯২৪–২৫, ১৯২৮–২৯, ২০১৯–২০  কাপ  স্কটিশ কাপ:  চ্যাম্পিয়ন: ১৯৯৩–৯৪, ২০০৯–১০  রানার-আপ (৮): ১৯৭৩–৭৪, ১৯৮০–৮১, ১৯৮৪–৮৫, ১৯৮৬–৮৭, ১৯৮৭–৮৮, ১৯৯০–৯১, ২০০৪–০৫, ২০১৩–১৪  স্কটিশ লীগ কাপ:  চ্যাম্পিয়ন: ১৯৭৯–৮০, ১৯৮০–৮১  রানার-আপ (৫): ১৯৮১–৮২, ১৯৮৪–৮৫, ১৯৯৭–৯৮, ২০০৭–০৮, ২০১৪–১৫  স্কটিশ চ্যালেঞ্জ কাপ:  চ্যাম্পিয়ন: ২০১৬–১৭  রানার-আপ: ১৯৯৫–৯৬  সামার কাপ:  রানার-আপ: ১৯৬৪–৬৫  ইউরোপীয়  উয়েফা কাপ:  রানার-আপ: ১৯৮৬–৮৭  ইউরোপীয় কাপ:  সেমিফাইনাল: ১৯৮৩–৮৪  তথ্যসূত্র  বহিঃসংযোগ      বিষয়শ্রেণী:ডান্ডি ইউনাইটেড ফুটবল ক্লাব বিষয়শ্রেণী:স্কটিশ প্রিমিয়ারশিপ ক্লাব বিষয়শ্রেণী:স্কটল্যান্ডের ফুটবল ক্লাব বিষয়শ্রেণী:১৯০৯-এ স্কটল্যান্ডে প্রতিষ্ঠিত বিষয়শ্রেণী:১৯০৯-এ প্রতিষ্ঠিত ফুটবল ক্লাব
১৬তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ষোড়শ আয়োজন। ১৯৮৮ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৮ জন বিজয়ীকে পুরস্কার প্রদান করা হয়। হীরামতি চলচ্চিত্রটি সর্বাধিক ৭টি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র  প্রদান করা হয়নি শ্রেষ্ঠ প্রামাণ্যচিত্র  মোরশেদুল ইসলাম  সূচনা শ্রেষ্ঠ পরিচালক  আমজাদ হোসেন  হীরামতি শ্রেষ্ঠ অভিনেতা  বুলবুল আহমেদ  দুই জীবন শ্রেষ্ঠ অভিনেত্রী  কবরী  দুই জীবন শ্রেষ্ঠ পার্শ্বচরিত্রে অভিনেতা  রাজীব  হীরামতি শ্রেষ্ঠ পার্শ্বচরিত্রে অভিনেত্রী  পারভীন সুলতানা দিতি  দুই জীবন শ্রেষ্ঠ সঙ্গীত পরিচালক  আলম খান  তোলপাড় শ্রেষ্ঠ গীতিকার  গাজী মাজহারুল আনোয়ার  ঢাকা ৮৬ শ্রেষ্ঠ পুরুষ কণ্ঠশিল্পী  সৈয়দ আব্দুল হাদী  ঢাকা ৮৬ শ্রেষ্ঠ নারী কণ্ঠশিল্পী  রুনা লায়লা  স্বামী স্ত্রী শ্রেষ্ঠ কাহিনীকার  কবীর আনোয়ার  তোলপাড় শ্রেষ্ঠ চিত্রনাট্যকার  আমজাদ হোসেন  হীরামতি শ্রেষ্ঠ সংলাপ রচয়িতা  রেজাউল হাসান  ঢাকা ৮৬ শ্রেষ্ঠ চিত্রগ্রাহক  রফিকুল বারী চৌধুরী  হীরামতি শ্রেষ্ঠ চিত্রসম্পাদক  মুজিবুর রহমান দুলু  হীরামতি শ্রেষ্ঠ শিল্প নির্দেশক  অঞ্জন ভৌমিক  হীরামতি শ্রেষ্ঠ শব্দগ্রাহক  এম এ বাসেত  হীরামতি বিশেষ পুরস্কার  রোজিনা    সাংবাদিকতা  এস এম পারভেজ স্মৃতি পুরস্কার: আহমদ জামান চৌধুরী ("চলচ্চিত্র সাংবাদিকতায় কৃতিত্বপূর্ণ অবদানের জন্য")  আরও দেখুন  ১৩তম জাতীয় চলচ্চিত্র পুরস্কার (বাংলাদেশ)  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:১৯৮৮-এর চলচ্চিত্র পুরস্কার
ব্র্যাক ব্যাংক-সমকাল সাহিত্য পুরস্কার বাংলাদেশের দৈনিক সমকাল পত্রিকার উদ্যোগে এবং ব্র‍্যাক ব্যাংক পিএলসি-এর আর্থিক সমর্থনে ২০১১ খ্রিষ্টাব্দে প্রবর্তিত হয়। বাংলা ভাষার লেখক এবং সাহিত্যিকদের অনুপ্রাণিত করার জন্য তাদের উন্নত মানের সাহিত্য কর্মের স্বীকৃতি হিসেবে প্রতি বছর বছরের শ্রেষ্ঠ গ্রন্থের জন্য এ পুরস্কার দেয়া হয়।  তিনটি বিভাগে এই পুরস্কার দেয়া হয় যথাক্রমে-  কবিতা ও কথা সাহিত্য আত্মজীবনী, ভ্রমণ ও অনুবাদ  হুমায়ুন আহমেদ তরুণ সাহিত্যিক  এ ছাড়া ২০২২ সাল থেকে একজন লেখক তথা সাহিত্যিককে আজীবন সম্মাননা দেয়া হচ্ছে। কবি-লেখক আহমদ রফিককে সর্বপ্রথম আজীবন সম্মাননা পুরস্কার প্রদান করা হয়। তিন থেকে চার জন্য কবি-লেখক-সাহিত্যসমালোচক সমবায়ে বিচারক মণ্ডলী গঠিতে হয়ে থাকে।   ২০২৩ সালের পুরস্কারের জন্য প্রকাশকরা ৪৬৭টি গ্রন্থ বিবেচনার জন্য জমা প্রদান করেন। এর মধ্যে ১৮টি বই প্রাথমিকভাবে বাছাই করা হয়। বিচারকমণ্ডলী তিনটি গ্রন্থকে বছরের শ্রেষ্ঠ গ্রন্থ হিসেবে মূল্যায়ন করে পুরস্কারের জন্য মনোনীত করেন।আষাঢ়ের সন্ধ্যায় সাহিত্যবন্দনা  বিজয়ীদের তালিকা ২০১১  সৈয়দ শামসুল হক  হাসান আজিজুল হক  দ্রাবিড় সৈকত ২০১২  আনিসুজ্জামান  শুভাশিস সিনহা  বুলবুল চৌধুরী ২০১৩  মঈনুল আহসান সাবের   মাসরুর আরেফিন  বদরুন নাহার  ২০১৪  হরিশংকর জলদাস  সুস্মিতা ইসলাম  মুজিব ইরম  ২০১৫  নির্মলেন্দু গুণ  রাজকুমার সিংহ  স্বকৃত নোমান   ২০১৬  আহমদ রফিক  জ্যোতিপ্রকাশ দত্ত  মাজহার সরকার   ২০১৭  যতীন সরকার  সৈয়দ মনজুরুল ইসলাম  পিয়াস মজিদ   ২০১৮  সনজীদা খাতুন  সেলিনা হোসেন  স্বরলিপি   ২০১৯  সিরাজুল ইসলাম চৌধুরী  হেলাল হাফিজ  মোজাফ্ফর হোসেন   ২০২০  আফসান চৌধুরী  মোহাম্মদ রফিক  রঞ্জনা বিশ্বাস   ২০২১  আজীবন সন্মাননা: অর্থনীতিবিদ রেহমান সোবহান  উজানযাত্রা - মঞ্জু সরকার (কবিতা ও কথাসাহিত্য)  ৭১-এর আকরগ্রন্থ - সালেক খোকন (প্রবন্ধ, গবেষণা, অনুবাদ, ভ্রমণ ও আত্মজীবনী)  বুধগ্রহে চাঁদ উঠেছে - কিযী তাহনিন (তরুণ সাহিত্যিক)   ২০২২  আজীবন সন্মাননা: আহমদ রফিক  অনিদ্রার কারুকাজ - ময়ূখ চৌধুরী (কবিতা ও কথা সাহিত্য)  কবিতার নান্দনিকতা - বেগম আকতার কামাল (প্রবন্ধ, গবেষণা, অনুবাদ, ভ্রমণ ও আত্মজীবনী)   অরিগামির গোলকধাঁধায় - মাহরীন ফেরদৌস (তরুণ সাহিত্যিক)    ২০২৩   আজীবন সন্মাননা: লেখক, ঔপন্যাসিক, গল্পকার ও প্রাবন্ধিক হাসনাত আবদুল হাই  ‘‌প্লেটো প্রবেশিকা’: আমিনুল ইসলাম ভুঁইয়া (প্রবন্ধ, আত্মজীবনী, ভ্রমণ ও অনুবাদ (মননশীল) শাখা)  ‘‌আমাদের পরাবাস্তব টাউনের দিনরাত্রি’: ধ্রুব এষ (কবিতা ও কথাসাহিত্য (সৃজনশীল) শাখা)  ‘‌টক টু মি’ ছোটগল্প সংকলন: উম্মে ফারহানা (তরুণ সাহিত্যিক শাখা) ব্র্যাক ব্যাংক-সমকাল সাহিত্য পুরস্কার  তথ্যসূত্র  বিষয়শ্রেণী:বাংলাদেশী সাহিত্য পুরস্কার বিষয়শ্রেণী:২০১১-এ বাংলাদেশে প্রতিষ্ঠিত বিষয়শ্রেণী:বাংলা সাহিত্য পুরস্কার বিষয়শ্রেণী:বাংলা শ্রেষ্ঠ গ্রন্থ পুরস্কার
থাম্ব|ডান|তিস্তা ব্যারেজের নিকটে আর৫৬০ আঞ্চলিক সড়ক ৫৬০ বা আর৫৬০ হল বাংলাদেশের একটি আঞ্চলিক সড়ক। এটি রংপুর বিভাগের রংপুর, নীলফামারী, লালমনিরহাট - এই তিন জেলায় অবস্থিত দক্ষিণ-উত্তরগামী একটি আঞ্চলিক মহাসড়ক। এ রাস্তাটি এন৫-এর সাথে এন৫০৯-কে সংযুক্ত করে পাটগ্রাম স্থলবন্দরের সাথে রংপুরের দূরত্ব কমিয়েছে। রাস্তাটি এন৫ থেকে তিস্তা ব্যারেজ পর্যন্ত ৪৯.১৩List of links of R560 (what is a link) কিলোমিটার এবং সেখান থেকে এন৫০৯ পর্যন্ত ৮ কিলোমিটার লম্বা এবং একটি দুই লেন বিশিষ্ট গুরুত্বপূর্ণ মহাসড়ক। ২০০৯ সালে রাস্তাটি আঞ্চলিক মহাসড়ক হিসাবে নকশা করা হয়।   প্রধান সংযোগস্থলসমূহ  সম্পূর্ণ রাস্তাটি রংপুর, নীলফামারী ও লালমনিরহাট জেলাতে অবস্থিত।  অবস্থান  মাইল  কি.মি.  গন্তব্য  টীকা   রংপুর  ০.০০  ০.০০    কিশোরগঞ্জ উপজেলা        জলঢাকা উপজেলা        জলঢাকা উপজেলা        ডিমলা উপজেলা      ডালিয়া - ডিমলা সড়ক  হাতীবান্ধা উপজেলা          তথ্যসূত্র   বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:রংপুর বিভাগের মহাসড়ক বিষয়শ্রেণী:নীলফামারী জেলার সড়ক পরিবহন বিষয়শ্রেণী:রংপুর জেলার সড়ক পরিবহন বিষয়শ্রেণী:লালমনিরহাট জেলার সড়ক পরিবহন